જમ્મુ કાશ્મીરના અનંતનાગમાં અમરનાથ યાત્રા પર જઇ રહેલા યાત્રીઓ પર સોમવાર રાતે 8 વાગ્યાની આસપાસ આંતકી હુમલો કરવામાં આવ્યો હતો. આમાં 7 લોકોના મોત થયા છે. ઉલ્લેખનીય છે કે આ બસ ગુજરાતની રજિસ્ટ્રર્ડ છે અને તેની નંબર પ્લેટ પણ ગુજરાતની જ સાબરકાંઠા વિસ્તારની છે. વધુમાં આ બસમાં જે યાત્રીઓ બેઠા હતા તે મોટે ભાગે દક્ષિણ ગુજરાતના હતા. ત્યારે આ બસમાં બેઠેલા યાત્રીઓનું લિસ્ટ બહાર પાડવામાં આવ્યું છે. જેમાંથી 7 યાત્રીઓના મોત થયા છે અને 14 ઇજાગ્રસ્ત થયા છે. જો કે મૃત્યુ પામેલા યાત્રીઓનું ઓળખ વિધિ આ લેખ લખાઇ રહ્યો છે ત્યારે હજી કરવામાં આવી રહી છે માટે તે અંગે સ્પષ્ટતા નથી થઇ.